
ประกาศองค์การบริหารส่วนตำบลนาเรียง
เรื่อง   สอบราคาจ้างเหมาปรับปรุงและก่อสร้างถนนผิวจราจรหินคลุก สายไสมูล -  นาพราม
หมู่ที่  6  ตำบลนาเรียง  อำเภอพรหมคีรี   จังหวัดนครศรีธรรมราช
…………………………………………..

 ด้วยองค์การบริหารส่วนตำบลนาเรียง   มีความประสงค์จะสอบราคาจ้างเหมา ปรับปรุงและก่อสร้างถนนผิวจราจรหินคลุก สายไสมูล -  นาพราม หมู่ที่ 6  ตำบลนาเรียง  ถนนกว้าง  5.00  เมตร  ผิวจราจร  กว้าง  4.00  เมตร  ยาว  600  เมตร  โดยใช้ดินลูกรังถมปรับระดับสูงเฉลี่ย  0.20  เมตร  ปริมาตรดินลูกรังไม่น้อยกว่า  480  ลูกบาศก์เมตร  และถมหินคลุกทับหน้าสูงเฉลี่ย  0.10  เมตร  ปริมาตรหินคลุกไม่น้อยกว่า  336  ลูกบาศก์เมตร  (คิวแน่น)  พร้อมเกรดเกลี่ยบดอัดผิวจราจรตลอดสาย  และขุดดินฝังท่อระบายน้ำ  คสล.  (มอก. ชั้น 3 ) ขนาด 1 (  0.80 x  1.00  เมตร    ยาว  7  ท่อน  จำนวน  1  จุด  ตามแบบแปลนอบต.  นาเรียง  เลขที่ นร. 2/2551  และติดตั้งป้ายโครงการจำนวน  1  ป้าย  เสร็จเรียบร้อยเป็นเงิน  283,000  บาท  (สองแสนแปดหมื่นสามพันบาทถ้วน)

  และหากปรากฏว่าการเสนอราคาค่าก่อสร้างมีราคาที่แตกต่าง หรือไม่แตกต่างไปจากราคากลางที่ได้ประกาศไว้  ราคากลางดังกล่าวไม่มีผลผูกพันให้ต้องปฏิบัติไปตามราคากลางนั้น ผู้เสนอราคาจะต้องรับผิดชอบในการถอดแบบและคำนวณราคากลาง จะนำราคากลางของ  ทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้ โดยขอดูรายละเอียดราคากลางได้ที่องค์การบริหารส่วนตำบลนาเรียง

ผู้มีสิทธิ์เสนอราคาจะต้องมีคุณสมบัติดังนี้
1.  เป็นนิติบุคคลหรือบุคคลธรรมดา  ที่มีอาชีพรับจ้างทำงานที่สอบราคาดังกล่าว
2.  ไม่เป็นผู้ถูกแจ้งเวียนชื่อหรือเป็นผู้ทิ้งงานของทางราชการ  รัฐวิสาหกิจ   หรือหน่วยการบริหารราชการส่วนท้องถิ่น ในขณะที่ยื่นซองสอบราคา
3.  มีผลงานก่อสร้างประเภทเดียวกัน  ในวงเงินไม่น้อยกว่า  141,500.-  บาท และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หรือหน่วยงาน อื่น ๆ ที่กฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ ในสัญญาเดียวกันผลงานก่อสร้าง  ไม่เกิน 3 ปี นับแต่วันส่งงานงวดสุดท้ายถึงวันยื่นซองเสนอราคา
        
กำหนดดูสถานที่ก่อสร้าง ในวันที่  20  พฤษภาคม  2551  ระหว่างเวลา 10.30  น.  ถึงเวลา 11.00 น.  ณ   ที่ทำการองค์การบริหารส่วนตำบลนาเรียง  และกำหนดรับฟังคำชี้แจงรายละเอียดเพิ่มเติม ในวันที่  20 พฤษภาคม  2551  เวลา 11.30 น.  เป็นต้นไป       










/กำหนดยื่นซอง…..

กำหนดยื่นซองสอบราคา ในวันที่  22  พฤษภาคม  2551  ระหว่างเวลา  10.30  น.  ถึง เวลา 11.00 น. ณ   ศูนย์รวมข้อมูลข่าวสารการซื้อหรือการจัดจ้างขององค์การบริหารส่วนตำบลระดับอำเภอ   อำเภอพรหมคีรี   จังหวัดนครศรีธรรมราช   และกำหนดเปิดซองสอบราคาในวันเดียวกัน ตั้งแต่เวลา   11.30  น. เป็นต้นไป 
ผู้สนใจติดต่อขอรับ/ซื้อเอกสารสอบราคา   ในราคาชุดละ  2,500.-  บาท  ได้ที่ทำการองค์การบริหารส่วนตำบลนาเรียง   ระหว่างวันที่   6  พฤษภาคม  2551   ถึงวันที่  21  พฤษภาคม  2551   หรือสอบถามทางโทรศัพท์หมายเลข  0-7534-6093   ในวันและเวลาราชการ   
ประกาศ   ณ   วันที่  2  เดือน  พฤษภาคม  พ.ศ.  2551

(นายบุญเกียรติ  วงค์เกษร)

นายกองค์การบริหารส่วนตำบลนาเรียง
